Cavertitz
Cavertitz je sakska gmejna w sewjerosakskim wokrjesu. Zarjadniske sydło nadeńdźe so wot lěta 2005 w gmejnskim dźělu Schöna.
Geografija a wobchad[wobdźěłać | žórłowy tekst wobdźěłać]
Gmejna Cavertitz leži na sewjeru Swobodneho stata Sakskeje. W samym wuchodźe mjezuje z braniborskim městom Mühlberg/Elbe, na sewjeru z městom Belgern-Schildau, na juhu z gmejnu Liebschützberg a na zapadźe z městom Dolanom. Gmejna leži něhdźe na poł puću mjez Drježdźanami a Lipskom.
Cavertitz nadeńdźe so při juhowuchodnej kromje Dolanskeje hole. Zwjazkowa dróha 182 wjedźe přez zapadny dźěl gmejnskeho teritorija a zwjazkowa dróha 6 na juhu. Přez gmejnu ćeče rěčka Dahle. Łobjo same twori na samym sewjerowuchodźe gmejny na krótkim wotrězku gmejnsku a krajnu hranicu z Braniborskej.
Gmejnske dźěle[wobdźěłać | žórłowy tekst wobdźěłać]
Gmejnske dźěle su:
Stawizny[wobdźěłać | žórłowy tekst wobdźěłać]
Mjeno Cavertitza je serbskeho pochada. Wokoło lěta 900 nasta w běhu němskeje kolonizacije hrodźišćo w Cavertitzu, kotryž so w lěće 1240 w zwisku z klóštrom Güldenstern w Mühlbergu k prěnjemu razej naspomni. Po sekularizaciji klóštra w 16. lětstotku přeńdźe wjes do wobsydstwa sakskich kurwjerchow. Po Wienskim kongresu słušeše Cavertitz wot 1815 do 1818 k Pruskej, přińdźe potom pak wróćo k Sakskej.
Dźensniša gmejna nasta 1. měrca 1994 z dotalnych gmejnow Bucha, Cavertitz, Schirmenitz a Sörnewitz.
Zajimawostki[wobdźěłać | žórłowy tekst wobdźěłać]
- wětrnik w Zeuckritzu
- hrodowy park Lampertswalde
- romaniska wjesna cyrkej z lěta 1396 w Olganitzu
- farski dom w Schirmenitzu, hdźež přenocowaštaj w lěće 1547 kejžor Korla V. a jeho bratr Ferdinand, kral Čechow a Madźarskeje w běhu bitwy pola Mühlberga
- cyrkej w Schirmenitzu z 12. lětstotka
- třowobłukowy móst z pólnych kamjenjow přez rěku Dahle z lěta 1845 w Klingenhainje
- cyrkej z 12. abo 13. lětstotka w Sörnewitzu
- romaniska cyrkej w Cavertitzu
- hród ryćerskeho kubła (dźensniša šula
- třistronske statoki w jadrje wsy, wosebje při Hłownej droze
Wosobiny[wobdźěłać | žórłowy tekst wobdźěłać]
- Christian Friedrich Exner (1718–1798), architekt, sakski wyši twarski mištr a profesor při Drježdźanskej wuměłskej akademiji; narodźeny w Lampertswaldźe
Literatura[wobdźěłać | žórłowy tekst wobdźěłać]
- Cornelius Gurlitt: Cavertitz. W: Beschreibende Darstellung der älteren Bau- und Kunstdenkmäler des Königreichs Sachsen. 27. Zwjazk: Amtshauptmannschaft Oschatz (I. Teil). C. C. Meinhold, Dresden 1905, str. 68.
Žórła[wobdźěłać | žórłowy tekst wobdźěłać]
- ↑ Aktualne ličby wobydlerstwa po gmejnach 2021; Statistiski krajny zarjad Sakskeje
Wotkazy[wobdźěłać | žórłowy tekst wobdźěłać]
- Cavertitz w Digitalnym stawizniskim zapisu městnow Sakskeje (němsce)
- Webstrona gmejny
Arzberg | Bad Düben | Beilrode | Belgern-Schildau | Cavertitz | Delič (Delitzsch) | Doberschütz | Dolan (Dahlen) | Domič (Dommitzsch) | Dreiheide | Elsnig | Jesewitz | Jiłow (Eilenburg) | Krostitz | Laußig | Liebschützberg | Löbnitz | Mockrehna | Mohilno (Mügeln) | Naundorf | Rackwitz | Skudźicy (Schkeuditz) | Schönwölkau | Taucha | Torhow (Torgau) | Trossin | Wermsdorf | Wiedemar | Woseč (Oschatz) | Zschepplin
ron_Latn szl_Latn pol_Latn szl_Latn szl_Latn nno_Latn bos_Latn pol_Latn szl_Latn szl_Latn pol_Latn srd_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn pol_Latn deu_Latn pol_Latn szl_Latn pol_Latn szl_Latn pol_Latn deu_Latn